ZIMNÝ VANDER

Mesiac visí ako medená platňa

na nočnom dekolte pani zimy,

vo fáze posledného dozvuku.

V modrotlači vesmírneho plátna

zmizla arabeska baleríny,

ako diaľka schovaná v klobúku.

Mračná ťahajú slnko zpod hory

s krvavo strapatou korónou,

motívy menia sa za nove.

Nebeská kompa sa ponorí,

naráža pádlami do stromov,

a trúsi ihličie po bielej osnove.

3. místo – Poezie nad 23 let

Pavol Fekete (Nižná Kamenica)